**Bilag til henvisnings- og genhenvisningsblanketter
*(når blanketterne udfyldes i word kan, der med fordel bruges F11 for at hoppe videre til næste felt)***

***Såfremt alt materialet ikke er medsendt henvisningen afvises den administrativt. Obligatorisk materiale er markeret med \* på gen- og henvisning.***

Henvisninger sendes via EDI-portalen som henvisning – bilag sendes som korrespondance, hvis de fylder for meget med henvisningen. Digitale modeller via sikker mail ouh.regionstandplejen@rsyd.dk
(Vi findes på EDI på en af flg. oplysninger, Tlf. 99440850, Regionstandplejen, lokationsnr. 5790002517167 eller SOR-kode 1156601000016005)

**Ved henvisning:**

Cephalogram med analyse bedes fremsendt ved alle agenesi/ektopi kasus. Undtagelser kunne eksempelvis være pt. med normal okklusion, hvor målet med behandling er opnåelse af 6 tænder i hvert kvadrant, f.eks. samtidig agenesi af 5-er og 7-er. Gælder også atypiske enkelt agenesier af 4-ere og 3-ere med normal okklusion.

Traumepatienter med normal okklusion kan ligeledes undtages.

Hvis der er taget et cephalogram, også ældre, bedes dette fremsendt med analyse.

Fysiske studiemodeller sendes til Regionstandplejen, Heden 7, 3., 5000 Odense C.

**Ved genhenvisning:**

Cephalogram med analyse bedes fremsendt. Undtagelser er f.eks. kasus, hvor der ikke er ændret på hældning af incisiver i forhold til udgangspunktet, kasus med erstatninger af hjørnetænder og præmolarer.

Fysiske studiemodeller sendes til Regionstandplejen, Heden 7, 3., 5000 Odense C.

Hvis det er en genhenvisning, der haster, skriv da ’Genhenvisning med fast apparatur’ i emnefeltet.

**Det nye kommentarfelt:**

Her kan skrives om den lagte plan /ændringsforslag, komplikationer, uddybende oplysninger til det fremsendte materiale, kooperation, nuværende behandlingstid, videre planlagte behandlingstiltag.

**Krav til pladsforhold, når der senere skal indsættes implantater**

**Cervikalt:**

I regio 2+2, 2-2 og 1-1: 6,5 mm mesio-distalt. Undtagelser herfra kun på specielle indikationer (kontralateral taptand med reduceret mesio-distal størrelse, bredere kontralateral tand end normalt).

Molarregioner: 9-10 mm

Øvrige regioner er hovedreglen minimum 7,0 mm